ಡೇನಿ ಎಲ್ಫ್‌ಮನ್‌ ರಚಿಸಿದ ಕಥಾವಸ್ತುವಿನೊಂದಿಗೆ, ಸ್ಟೀವ್‌ ಜಾಬ್ಲಾನ್‌ಸ್ಕೀಯವರು ಸಂಯೋಜಿಸಿದ ಹಿನ್ನೆಲೆ ಸಂಗೀತವು, ಈ ಕಾರ್ಯಕ್ರಮದ ಒಟ್ಟಾರೆ ಧ್ವನಿಯನ್ನು ನಿರ್ಧರಿಸುತ್ತವೆ. ಸಾಕಷ್ಟು ಅನುಕರಣೆ ಮಾಡಲಾಗುವ ಈ ಸಂಗೀತವು ಬರವಣಿಗೆಯ ಶೈಲಿಯೊಂದಿಗೆ ಸಂವಾದಿಯಾಗುತ್ತದೆ ಮತ್ತು ಇವತ್ತಿನ ದೂರದರ್ಶನದಲ್ಲಿ ಗುರುತಿಸಬಹುದಾದ ಸಂಗೀತಗಳಲ್ಲಿ ಒಂದಾಗಿ ದೃಶ್ಯಗಳೊಂದಿಗೆ ಬೆರೆಯುತ್ತವೆ. ಈ ಸಂಯೋಜನೆಯು ವಿದ್ಯುನ್ಮಾನ ಆಧಾರಿತ, ಆದರೆ ಇಲ್ಲಿನ ಪ್ರತಿಯೊಂದು ಭಾಗವೂ ಒಂದೊಂದು ಜೀವತಂತುವನ್ನು ಮೇಳೈಸುತ್ತಾ ಒಂದು ಬಗೆಯ ಸ್ಪರ್ಶಾತೀತ ಬೆಚ್ಚಗಿನ ಅನುಭವವನ್ನು ನೀಡುತ್ತದೆ. ಜಾಬ್ಲಾನ್‌ಸ್ಕೀಯವರು ತಮ್ಮ ಸಂಯೋಜನೆಯಲ್ಲಿ ಘಟನೆಗಳು ಮತ್ತು ವ್ಯಕ್ತಿತ್ವಗಳಿಗಾಗಿ ಆವರ್ತಕವಾದ ಥೀಮ್‌ಗಳನ್ನು ಬಳಸುತ್ತಾರೆ. ಮೊದಲನೆಯ ಋತುವಿನ ಎರಡನೆ ಸಂಚಿಕೆಯಿಂದಲೂ ಅವರು ಈ ಕಾರ್ಯಕ್ರಮದ ಸಂಗೀತಸೌಧವನ್ನು ರೂಪಿಸುತ್ತಿದ್ದಾರೆ. ಹಾಲಿವುಡ್ ರೆಕಾರ್ಡ್ಸ್‌ ಸಂಸ್ಥೆಯು ಮೊದಲ ಸೌಂಡ್‌ ಟ್ರ್ಯಾಕ್‌ ಆಲ್ಬಮ್‌ "ಮ್ಯೂಸಿಕ್ ಫ್ರಮ್‌ ಅಂಡ್ ‌ಇನ್‌ಸ್ಪೈ‌ರ್ಡ್‌ ಬೈ ಡೆಸ್ಪರೇಟ್‌ ಹೌಸ್‌ವೈವ್ಸ್‌" (ಡೆಸ್ಪರೇಟ್‌ ಹೌಸ್‌ವೈವ್ಸ್‌ನ ಮತ್ತು ಅದರಿಂದ ಪ್ರೇರಿತವಾದ ಸಂಗೀತ) ಅನ್ನು ಹೊರತಂದಿತು. ಇದನ್ನು ಯೂನಿವರ್ಸಲ್‌ ರೆಕಾರ್ಡ್ ಸಂಸ್ಥೆಯು, ಸರಣಿಯಿಂದ ಪ್ರೇರಿತ ಸಂಗೀತವನ್ನೇ ಮುಂದಿಟ್ಟುಕೊಂಡು ವಿತರಿಸಿತು. ಅವುಗಳಲ್ಲಿ ಹಲವು ಹಾಡುಗಳನ್ನು ಆನಂತರದ ಭಾಗಗಳಲ್ಲಿ ಬಳಸಿಕೊಳ್ಳಲಾಯಿತು. ಗೃಹಿಣಿಯರ ವಿಶಿಷ್ಟ ಶೈಲಿ, ಜೊತೆಗೆ ತೂಕದ ಸಂಭಾಷಣೆ ಮತ್ತು ಬಿರುಸಿನ ಬರವಣಿಗೆಯ ಶೈಲಿಗಳು ಸೇರಿ, ಈ ಸರಣಿಯಲ್ಲಿ ಉಪಯೋಗಿಸಬಹುದಾದ ಜನಪ್ರಿಯ ಸಂಗೀತವನ್ನು ಮಿತಿಗೊಳಿಸುತ್ತದೆ. ಈ ’ಸಂಗೀತದ ಅಗತ್ಯತೆ’ಯನ್ನು ಧಾರಾವಾಹಿಯಲ್ಲಿ ಅಳವಡಿಸುವ ಸಲುವಾಗಿ, ಸರಣಿಯ ಸಂಗೀತ-ಮೇಲ್ವಿಚಾರಕರಾದ, ಡೇವಿಡ್‌ ಸಿಬ್ಲೇಯವರು, ತಮ್ಮ ನಿರ್ಮಾಪಕರೊಂದಿಗೆ ನಿಕಟವಾಗಿ ಕೆಲಸ ಮಾಡುತ್ತಾರೆ. ಸೂಸನ್‌ ಮೇಯರ್‌, ರೋಸ್‌ ರಾಯ್ಸ್‌ನ "ಕಾರ್ ವಾಶ್‌" ಜೊತೆಗೆ ಹಾಡುವುದರಿಂದ ಹಿಡಿದು, ಜಾಗ್‌ ಮೈಕ್‌ನ ನೆನಪುಗಳು, ಮತ್ತು ಲೀನೆಟ್‌ ಬಾರ್ ಮೇಲೆ ಹಾಡುವ "ಬೂಗಿ ಶೂಸ್", ಹೀಗೆ ಮುಖ್ಯಪಾತ್ರಗಳ ಪ್ರದರ್ಶನದೊಂದಿಗೆಯೇ ಹಲವು ಪಾತ್ರಗಳು ಸಂಗೀತಗಾರರಾಗಿ ಮೂಡಿವೆ , ಉದಾಹರಣೆಗೆ ಬೆಟ್ಟಿ ಆಪಲ್‌ವ್ಹೈಟ್ (ಓರ್ವ ಪಿಯಾನೋವಾದಕ) ಮತ್ತು ಡಿಲನ್‌ ಮೇಫೇರ್ (ಒಬ್ಬ ಪ್ರಾಡಿಜಿ ಸೆಲ್ಲಿಸ್ಟ್), ಈ ಎಲ್ಲರೂ ನಟರಿಗೆ ಕೊಡಬೇಕಾದ ತರಬೇತಿ ಮತ್ತು ಸಂಗೀತಕ್ಕಾಗಿ ಪೂರ್ವಸಿದ್ಧತೆ ಬೇಕಾದವರೇ ಆಗಿರುತ್ತಾರೆ. ವಿಶಿಷ್ಟವಾದ ’ಆಯ್ಕೆ ಶೈಲಿ’ಯ ಸಂಗೀತವು ಹಲವು ಮನತಣಿಸುವ ಕ್ಷಣಗಳನ್ನು ಸೃಷ್ಟಿಸಿವೆ, ಅವುಗಳಲ್ಲಿ ಕೆಲವು ಹೀಗಿವೆ - ಓರ್ಸನ್‌ರ ಮಾಜಿ-ಪತ್ನಿ ಆಲ್ಮಾ, ಕಾಲ್‌‌ಪೋರ್ಟರ್‌'ನ ಮಗುವಿನ ತಾಯಿಯಾಗುವುದಕ್ಕೋಸ್ಕರ ಅವನಿಗೆ ಮದ್ದು ಮಾಡುವ ಸಂದರ್ಭದಲ್ಲಿ "ಲೆಟ್ಸ್‌ ಮಿಸ್‌ಬಿಹೇವ್‌" ಮುದ್ರಿಕೆಯ ಜೊತೆಗೆ ಹಾಡುವುದು, ಮತ್ತು ಜಾರ್ಜ್‌್‌, ನಗರದ ಔಷಧಿ ವ್ಯಾಪಾರಿ, ಬ್ರೀ ತನ್ನ ಮನೆಯ ಮುಂದಿನ ಲಾನ್‌ನಲ್ಲಿ ಶಾಟ್‌ಗನ್‌ನಿಂದ ಅವನತ್ತ ಗುಂಡುಹಾರಿಸುವಾಗ "ಡೋಂಟ್‌ ಗಿವ್‌ ಅಪ್‌ ಆನ್‌ ಅಸ್‌" ಹಾಡುವುದು.
ಕಿರುತೆರೆಯಲ್ಲಿ
ನಂತರದ ವರ್ಷಗಳು
ಸಂಗೀತ
ಅಂತರರಾಷ್ಟ್ರೀಯ ಪ್ರಸಾರ